Københavns Kommune

Sundheds- og Omsorgsforvaltningen

Boligsekretariatet

Sjællandsgade 40, G111

2200 København N

att. Per Christensen

 *hh69@suf.kk.dk*

Høringssvar fra Valby Lokaludvalg Moderniseringsplan Plejehjem 2012

Lokaludvalget har med tilfredshed modtaget indstillingen vedrørende udmøntning af Moderniseringsplan 2012 for plejehjem.

Det er udvalgets opfattelse, at indstillingen lægger op til en udmærket løsning, når plejehjemmet Huset William skal ombygges.

Vi er klar over, at en flytning vil være et betydeligt indgreb for de ældre. Det er vores opfattelse, at ulempen ved den midlertidige genhusning langt overgås af de forbedrede boliger, som beboerne vil opleve. Ikke mindst det større arealer og modernisering er tiltrængt.

Lokaludvalget ser meget positivt på, at planen indeholder tiltag, der sikrer beboernes tryghed i hverdagen. Her tænker vi på, at beboerne genhuses i deres nærmiljø og at de får samme personaler i deres midlertidige hjem som i det tidligere.

Afslutningsvis vil udvalget gerne takke for at have fået indstillingen i høring og medvirker gerne i eventuelle kommende høringer.

Med håb om et forsat godt samarbejde.

Venlig hilsen

Lisbeth Ritter

Formand

Valby Lokaludvalg